da de da de da de fi en en en sv da nl de bar da da da da sv sv da ca da de da en da fr da en da en da en da en da az da en da fr da en da fr da fr da en da en da en da en da en da nb en sv de da da da da da sv da da da da de da en en nb da da de
Skyttehusets historie | Dansk Skoleforening for Sydslesvig e.V.
Skoleforeningens administration havde i de tidlige år til huse i Duborg-Skolen. Da skolens rektor samtidig var sekretær for Skoleforeningen og fra 1926 også fungerede som konsulent for Skoleforeningens skoler i landdistrikterne, blev Duborg-Skolen ved sin indvielse i 1923 hjemsted for administrationen. Efter 1945 fik det danske skolevæsen en nærmest eksplosiv tilgang af elever. Skoleforeningen administration voksede tilsvarende og lagde beslag på 5-6 af skolens klasseværelser. Pladsproblemet blev løst i 1971, hvor Skoleforeningens administration kunne flytte ind i Skyttehuset i Stuhrsallé – es hus med en lang og bevæget historie.
Skydebrødrene fra St. Nikolaj Gildet bygger et skyttehus. Frederik 3. tilkender gildet det kongelige privilegium, som indebærer, at skyttekongen modtager et pengebeløb fra byen og er fritaget for skat samt for at modtage indkvartering af soldater.
Under Treårskrigen anvendes huset som lazaret og herefter som »Stadtspital« for fattige og ældre.
Gildet kan igen tage huset i brug. Mange kommunale og statslige embedsmænd søger ind i gildet.
Vestfløjen tilføjes og fremstår – bortset fra mindre senere ombygninger – som det kendes i dag. Udvidelserne markeres med en navneplade på vestfløjens nordside med Frederik 7. monogram og årstallet 1855.
Gildet går i opløsning på grund af nationale spændinger i medlemskredsen og myndighederne lukker gildet, efter at mange dansksindede har forladt det.
De kongetro skyttebrødre opretter »Flensburger Schüzenverein«, og foreningens oldermand erhverver Skyttehuset.
Under Den Anden Slesvigske Krig anvendes bygningen igen som lazaret.
Skyttehuset sælges til kroværten Carl Lorentzen, men anvendes fortsat af skytteforeningen samt af andre foreninger, herunder den danske forening »Enigheden«.
Skyttehuset erhverves af Flensborg by og anvendes i de følgende 70 år som skolebygning. Bygningen huser fra 1975 en nyoprettet almendannende landbrugsskole, der i 1885 suppleres med en handelsskoleafdeling. Landbrugs- og handelsskolen udvikler sig til »Städtische Oberrealschule«, forløberen til det nuværende gymnasium »Goethe-Schule«. Fra 1897 overtages bygningen af en maskinistskole og tituleres fra 1912 som »Köngliche Schiffsingenieur- und Seemaschinistenschule«. I det meste af 1920’erne deler maskinistskolen bygningen desuden med en hjælpeskole. Maskinistskolen flytter i 1933 til Munketoft og udvikler sig senere til den nuværende »Fachhochschule«.
Byen stiller Skyttehuset til rådighed for den katolske skoles overbygning til den bliver opløst på myndighedernes foranledning.
Skyttehuset benyttes af byens erhvervsskole.
Under 2. Verdenskrig anvendes Skyttehuset overvejende til militære formål som lynuddannelse af politiassistenter og sanitetssoldater. Syd for bygningen opføres en underjordisk bunker.
I september begynder Sundhedstjenesten sin virksomhed med en poliklinik i Stuhrsallé 27, og Skyttehuset indgår året efter som en del af hospitalskomplekset. I slutningen af 1940’erne dækker komplekset hele trekanten mellem Suhrsallé, Kanonberg og Philosophengang.
Hospitalet nedlægges. Brugsretten til Skyttehuset og sidehuset, som begge endnu befinder sig i byens eje, overdrages til Skoleforeningen. Der indrettes et elevhjem i huset, som pædagogisk står i Skoleforeningens regi, men administreres af Sundhedstjenesten.
Skoleforeningen overtager forpagtningsaftalen med byen af Sundhedstjenesten og overtager administrationen af elevhjemmet.
Skoleforeningen erhverver grunden med Skyttehuset og dets sidebygning.
Elevhjemmet lukkes efter opførelsen af Ungdomskollegiet ved Frueskoven. Skoleforeningens administration flytter fra Duborg-Skolen til Skyttehuset. I 1980’erne etableres en parkeringsplads, og bunkerens hulrum fyldes på myndighedernes foranledning med beton. I 2003 forsynes sidebygningen med en over- og tagetage.
Kilde: Manuskript »Sydslesvigs danske skoles historie« ved fhv. direktør Hans Andresen
Sydslesvigs danske skoles historie efter 1920
Årsberetning, regnskab og resultataftale
Dansk Skoleforening for Sydslesvig e.V.Stuhrsallee 2224937 Flensburg